Vaľová, Jana, poslankyňa NR SR (2020-04-02):
Príjemný dobrý deň. Vážený pán minister, kolegyne, kolegovia, vážený pán predsedajúci, v jednej veci podporím svojho kolegu pána primátora Ferenčáka, že vzhľadom na dnešnú situáciu spôsobenú COVID-19 považujem za správne umožniť obciam fungovať spôsobom, ktorý neohrozuje životy a zdravie obyvateľov. Zároveň si myslím, že minister mal určite dobrý úmysel takýto zákon predložiť, avšak stále si musíme uvedomiť, že ide o citlivý zásah do spôsobu rokovania obecných zastupiteľstiev, ktorý de facto vylúči účasť verejnosti na veci správnych a verejných. Preto si myslím, že by bolo vhodné precizovať limity a záruky pred zneužitím tohto inštitútu hlasovania per rollam. Mne sa veľmi páči, čo povedal pán kolega Gyimesi, myslím, že dobre prečítam jeho meno, lebo má ho veľmi zložité, aspoň pre mňa, čo by všetko bolo treba precizovať. Myslím si, že tento zákon by sme mali prijať, ale naozaj po týchto úpravách. A myslím, že to bude dobré aj pre vás, pán minister, pretože budete mať menej práce do budúcna. A ja by som ako bývalá primátorka podotkla veci. Netvárme sa teraz, že zastupiteľstvo je, má zasadať, sme dvadsať dní alebo dvadsaťpäť dní v krízovej situácii. Mestské zastupiteľstvá zasadajú raz za tri mesiace, majú to zo zákona. Vážení, tri mesiace. Vyššie územné celky majú zo zákony dva mesiace. Takže netvárme sa, že sme pod takým strašným tlakom, že čo všetko sa môže diať v mestách a obciach. Ja na konci poviem možné odporúčania pre pána ministra, ako by mali zasadať krízové štáby a čo sa naozaj deje v mestách a obciach. Nehovorme si o tom, že primátor nemôže meniť rozpočet. No nerozprávajme si tu bájky. Primátor môže meniť rozpočet. A následne, keď zmení rozpočet, každé mesto a obec mu určuje do akej výšky, následne ho môže dať prerokovať na najbližšie zastupiteľstvo. Takže nerozprávajme veci, ktoré nie sú pravdivé. Ďalej nehovorme, že primátor nemôže urobiť prenájmy. Veď každý primátor má v zastupiteľstve možnosť urobiť prenájmy, či mu to určí obec a mesto na rok, niekomu na polroka, a následne si to môže dať schváliť po týchto situáciách v zastupiteľstve. A nehovorme, že primátor má zodpovednosť, keď mu to schváli zastupiteľstvo. A ja už vôbec odmietam, vážení, a to som sa stretla ako primátorka, že si poslanci povedia, že si niečo odhlasovali a že je to kolektívna vina. Aká kolektívna vina? Veď predsa je jasné, že v zápisnici má byť uvedené, ako váš poslanec hlasuje, aby ľudia vedeli, ako hlasoval a o čom hlasoval. Takže naozaj v zmysle rokovania § 30f zákona o obecnom zriadení bude daná zastupiteľstvám možnosť hlasovať o uzneseniach per rollam, teda korešpondenčným hlasom. V zmysle navrhovanej právnej úpravy hlasovať takto bude možné, „a)“ – ako je to v zákone -„vo veciach bezprostredne súvisiacich so zabezpečením opatrení na riešenie krízovej situácie, b) vo veciach, ktoré z dôvodu hroziacej škody neznesú odklad“. Všetci určite vieme, že takýto spôsob hlasovania sa dá zneužiť, ako sme hovorili, na nestatočné ciele a niekto si pod uvedené možnosti dokáže subsumovať aj to, čo tam nepatrí. A teraz sa netvárme, že všade majú primátori väčšinu. Veď to neni o primátoroch? Nikto ich nepodozrieva. Veď niekde má väčšinu zastupiteľstvo. Zastupiteľstvo predloží návrh a predá sa majetok. Však sa tu netvárme, teda tí, ktorí ste žili a pracovali v samospráve, že to tak nemôže byť. Áno, pán Ferenčák, ja viem, že primátor to nepodpíše. Ale v Humennom je taký stav, kde je tri štvrtiny zastupiteľstva. Čiže čo urobí primátor? Nič! Čo urobí? Jednoducho môže povedať, že nevykoná. Nevykoná. A tam nastupuje prokuratúra. A my sa práve týmto, týmto veciam, ktoré sa týkajú prokuratúry a podobne, a týmto komplikáciám sa chceme vyhnúť. Alebo sa nechceme vyhnúť? A preto súhlasím s pánom Gyimesim, lebo vždycky si hovoríme, čo nie je zakázané, je povolené. Čo tento zákon neprecizuje, to sa bude robiť. Tak súhlasím s tým, aby tieto veci, ktoré sa týkajú majetku, prevodov majetku atď., boli vyňaté. Nehovorím o vecných bremenách, ktoré sú potrebné pri rôznych rekonštrukciách a podobne, ale tieto veci by som určite, pán minister, precizovala. A myslím si, že potom by v tomto nebol problém. Ja napríklad ešte spomeniem, lebo ja vždycky hovorím o praxi a človek by mal žiť v praxi. Nemal by žiť v týchto štyroch stenách a myslieť si, že to tak funguje. Takže určité veci týkajúce sa prevodov majetku a toho všetkého, čo som spomenula, by mohli byť. Ale kedy? Sme v druhom čítaní. Jedine, že nezahlasujeme za tieto dva body a pri najbližších vládnych zákonoch ich tam zapracujeme. Myslím si, že to by bola možná situácia, pretože nikto by sa nečudoval a nikto by tu nekričal podľa mňa, že tieto dva body nepatria k danému zákonu. Ja poviem napríklad v Humennom. V Humennom je prichystaný, sa pripravuje prevod majetku v hodnote milióna eur. Ja sa pýtam, už to bolo všetko pripravené, boli spísané petície, občania sa voči tomu vyhradzovali. Dnes sa použije per rollam, lebo sa povie, že je to tepelné hospodárstvo, vymyslí sa dôvod, že občanom nebude zabezpečené teplo, je to ohrozenie života a zdravia, pán minister, milión eur poslanci odhlasujú. Nikto nebude vedieť, kto ako hlasoval. Podnikateľ si pomädlí ruky. Takže sú aj takéto prípade, kde naozaj môže dôjsť k poškodeniu verejného záujmu. A keď už hovoríme o prokurátoroch. Ja si myslím, ako som pred chvíľou spomenula, je to to posledné. Pretože viete si predstaviť ten nápor, ktorý budú mať prokurátori? Nebudem sa zastávať, ale viete si predstaviť, čo sa deje možno aj teraz? Možno aj teraz niektorí využívajú, je to smiešne, mňa by to nikdy nenapadlo, že niekto má rúško a urobí trestnú činnosť. Možno aj tie rúška spôsobujú, na jednej strane sú dobré a na druhej strane môžu spôsobiť aj zlé úmysly. A ja viem, ako som vravela, že prokurátorov je tak málo, že nechodili na mestské zastupiteľstvá, pretože kapacitne to ani nestíhali. Pretože s tým úplne súhlasím, pretože museli riešiť životy ľudí. Ja by som ešte možno takúto novinku na zamyslenie do tohto zákona. Že zároveň by možno bolo vhodné, ak by sa schvaľovali napríklad zmluvy na poskytovanie určitých služieb, pri ktorých sa vždy musí vymedzovať časové obdobie platnosti, aby to bolo limitované napríklad, je to tam na dobu trvania mimoriadnej situácie. Ale čo to je? Ja viem, keď štát vyhlási, že je to ináč. A po jej ukončení, aby boli obce v určitej lehote na riadnom zastupiteľstve tieto prerokované za účasti verejnosti. To znamená, aby bolo možné napríklad takéto zmluvy uzatvárať len na obdobie troch mesiacov a následne ich po dobu trvania mimoriadnej situácie predlžovať hlasovaním per rollam. Teda aby nedošlo k schváleniu zmluvy alebo prijatia opatrenia na neobmedzený alebo dlhotrvajúci čas bez riadneho prerokovania účasti. A tie zmluvy, ak by sa opätovne neprerokovali v zastupiteľstve, boli by neplatné. Verím, že ak sa všetky tieto návrhy a pripomienky zapracujú, tento zákon v tejto časti zaručí bezpečnosť, tak zdravie a životy obyvateľov, ale ako aj záruky právneho štátu. A ešte by som vás chcela, pán minister, poprosiť, aby ste dohliadli na krízové štáby možno. Viete, je zvláštna situácia. Mnohí primátori sú neskúsení, pretože sú prvýkrát vo svojich laviciach. Prednostovia sú, tak to poviem jednoducho, deštruovaní. Najprv vyhlásil pán premiér, že zamestnancov nebude prepúšťať pred voľbami. Po voľbách povedal, že budú prepúšťať, keď prišiel COVID-19, opäť nebudú prepúšťať. Viete, ako sú ľudia demotivovaní. Ja viem v niektorých mestách, že primátori nevedia, čo majú robiť, lebo majú dokonca, ja som sa dozvedela, že niektorí, ja nechcem to mesto menovať, ale každý si domyslí ktoré, v ktorom žijem, že majú dokonca home office. A predstavte si, že tie štáby nezasadajú tri-štyri týždne, mestskí policajti nosia rúška, keď im niekto zavolá. Veď mestskí policajti majú strážiť ľudí, ktorí prídu, ako je to napríklad aj v tom Humennom v osadách, kde prišli ľudia, 18 ľudí prišlo z Anglicka a strážia ich rómske hliadky. Nemyslím si, že snažia sa svoju prácu vykonávať dobre. Preto by som chcela povedať, že naozaj dozrite na tieto štáby. Skúste mestských policajtov a štátnych policajtov nejakým spôsobom, aby ukľudňovali situáciu, aby ju kontrolovali a aby naozaj ľudia boli v takej, v takej istote, aby sme im nedávali také zmiešané, lebo, môžte si pozrieť aj môj profil na Facebooku, koľko ľudí mi píše, koľko mi píšu, že sú v neistote, nevedia, čo majú robiť, vykupujú potraviny a podobne, aby sme tých ľudí naozaj ukľudnili a aby ste tým neskúseným primátorom alebo tým deštruovaným, ja vám poviem rovno, prednostom a prednostom, ktorí sú už na odchode a povedia, že už nechcú robiť, lebo vedia, že odídu, aby ste možno nejakým spôsobom pomohli, porozprávali sa s tými ľuďmi, aby sme túto situáciu naozaj zvládli v zdraví a s dodržiavaním zákona. Ďakujem veľmi pekne.